ทำไมถุงขยะ ต้องมียี่ห้อ
ผู้สนับสนุน.. “แบรนด์ของสินค้าจำเป็นต่อการเลือกซื้อ” แม้แต่สินค้าที่เรานึกไม่ถึง เช่น “ถุงขยะ” ทำไมในต่างประเทศ คนเลือกซื้อถุงขยะที่แบรนด์ แบรนด์บอกถึงคุณภาพสินค้าได้อย่างไร ลงทุนแมนจะเล่าให้ฟัง
16 ส.ค. 2562

ผู้สนับสนุน..
ทำไมถุงขยะ ต้องมียี่ห้อ / โดย ลงทุนแมน
“แบรนด์ของสินค้าจำเป็นต่อการเลือกซื้อ”
แม้แต่สินค้าที่เรานึกไม่ถึง เช่น “ถุงขยะ”
ทำไมในต่างประเทศ คนเลือกซื้อถุงขยะที่แบรนด์
แบรนด์บอกถึงคุณภาพสินค้าได้อย่างไร
ลงทุนแมนจะเล่าให้ฟัง
ถ้าถามว่า ตอนนี้มีคนไทยกี่คนที่ใช้ถุงขยะ?
หลายคนอาจจะไม่ได้นึกถึงว่าถุงขยะเป็นสิ่งจำเป็นต้องซื้อ
แต่ในต่างประเทศ ถุงขยะกลับเป็นสิ่งที่ใช้กันอย่างปกติเกือบทุกครัวเรือน
ซึ่งก็อาจจะแปลได้ว่า คนต่างประเทศให้ความสำคัญกับถุงขยะนั่นเอง
แล้วทำไมคนต่างประเทศถึงต้องใช้ถุงขยะ?
ถ้าเรามาลองดูตัวอย่างของสถานการณ์ขยะมูลฝอยชุมชนของประเทศไทยเมื่อปี 2560 พบว่า
ปริมาณขยะทั้งหมดอยู่ที่ 27.37 ล้านตันต่อปี
1 วันจะมีขยะเกิดขึ้นประมาณ 74,998 ตัน
จำนวนประชากรไทยทั้งหมดในปี 2560 อยู่ที่ 69 ล้านคน
แปลว่าประชากร 1 คน จะผลิตขยะเฉลี่ยมากถึงประมาณ 1.1 กิโลกรัมต่อวัน
และถ้าเรามาลองดูอัตราการเพิ่มขึ้นของประชากรไทย
ในช่วง 3 ปีที่ผ่านมาอยู่ที่ประมาณ 230,000 คนต่อปี
ถ้า 1 คนทิ้งขยะเฉลี่ยเท่าเดิม ก็เท่ากับว่า ประเทศเราจะมีขยะเพิ่มขึ้นมากขึ้นถึงประมาณปีละ 253,000 ตัน
เมื่อปริมาณขยะกำลังเพิ่มขึ้นเรื่อยๆ ในทุกปี การจัดการขยะอย่างเป็นระเบียบจึงเป็นหนึ่งในทางออกที่สำคัญของปัญหานี้
ในต่างประเทศ มีการออกกฎระเบียบที่ให้ทุกบ้านต้องทิ้งขยะอย่างเป็นระเบียบในที่ที่จัดเตรียมไว้ให้
ถุงขยะจึงกลายเป็นตัวช่วยสำคัญทำให้เกิดความเป็นระเบียบมากขึ้น
แต่เบื้องหลังของการใช้ถุงขยะก็ไม่ได้มีประโยชน์เพียงแค่ทำให้เก็บขยะง่ายขึ้น
เราคิดว่าปลายทางของขยะอยู่ที่ไหน?
ด้วยปริมาณขยะที่สูงถึงปีละเกือบ 30 ล้านตันของประเทศไทย และพบว่าเป็นขยะประเภทพลาสติกซึ่งย่อยสลายยากมากถึง 25% หรือคิดเป็นประมาณ 7 ล้านตันต่อปี
และประเทศไทยยังติดอันดับ 6 ของโลกในเรื่องของการทิ้งขยะลงสู่ท้องทะเลอีกด้วย
สาเหตุส่วนหนึ่งของเรื่องนี้ก็คือ การที่ขยะบางอย่างไม่ได้ถูกแยกออกจากกันอย่างเป็นระเบียบ ทำให้การจัดการขยะมูลฝอยที่ขาดการคัดแยกมีต้นทุนที่สูง ประกอบกับขยะพลาสติกก็จะไม่ถูกนำไปคัดแยกให้เกิดมูลค่าตามจริง ทางออกสุดท้ายแบบมักง่ายก็คือ ทิ้งลงสู่ทะเลอย่างที่เราเห็นกัน
แล้วเราจะช่วยลดปัญหานี้ได้อย่างไรบ้าง?
นอกเหนือจากขยะบางชนิดจำเป็นที่จะต้องฝังกลบไป หนึ่งในคำตอบก็คือ การคัดแยกขยะที่ใช้ได้เพื่อนำกลับมาใช้ใหม่ (Recycle)
นั่นหมายความว่า ถ้าเราคัดแยกขยะอย่างถูกวิธี ก็จะช่วยทำให้เราสามารถจัดการกับขยะได้อย่างเป็นหมวดหมู่มากขึ้น และจะทำให้ง่ายต่อการนำไปรีไซเคิล
ซึ่งการนำขยะไปรีไซเคิลนั้น ถือเป็นสิ่งที่เราไม่ควรมองข้าม เพราะการนำขยะที่มีอยู่ ไปผ่านกระบวนการเพื่อให้นำกลับมาใช้ใหม่ได้ นอกจากจะลดปริมาณขยะบางส่วนลงแล้ว ยังถือเป็นการช่วยลดการเพิ่มขึ้นของขยะใหม่ด้วย
นอกจากนั้น ขยะบางชนิดก็อาจจะถูกนำมาใช้ในหลายๆ อุตสาหกรรม และยังเป็นตัวเลือกของการผลิตไฟฟ้าได้ซึ่งก็คือ โรงงานไฟฟ้าพลังงานขยะนั่นเอง
เท่ากับว่า ถ้าเราต้องการจะแก้ปัญหาเรื่องขยะอย่างยั่งยืน นอกเหนือจากเราควรจะลดการใช้ลงแล้ว ก็ควรคำนึงถึงความสำคัญของความรับผิดชอบในเรื่องการแยกขยะ และการรีไซเคิลด้วย
แล้วจะดีกว่าไหม? 
ถ้าเราสามารถคัดแยกขยะ ด้วยถุงขยะที่มาจากการนำขยะพลาสติกมารีไซเคิล
ทางบริษัท คิงส์ แพค ซึ่งเป็นผู้รับผลิตถุงขยะให้กับแบรนด์ชื่อดังต่างๆ ทั่วโลก 
และทำแบรนด์ของตัวเองในชื่อว่า Hero จึงได้คิดค้นผลิตภัณฑ์ Hero Eco Bags หรือถุงขยะรักษ์โลก ซึ่งผลิตด้วยนวัตกรรมรีไซเคิล (Recycling Innovation) โดยนำเศษขยะพลาสติกจากบ่อขยะหมุนเวียนกลับมาใช้
จากนวัตกรรมนี้เอง ทำให้บริษัท คิงส์ แพค ได้รับรางวัล ASEAN Plastics Award 2018
ปัจจุบันถุงขยะ Hero ได้ใช้นวัตกรรมที่ได้รับรางวัลนี้ สร้างเป็นผลิตภัณฑ์ที่มีความหลากหลายขึ้น โดยทางบริษัท คิงส์ แพคเชื่อว่า พลาสติกจะไม่มีวันหมดไป ถ้าเราไม่นำกลับมาใช้ใหม่
นั่นก็หมายความว่า ถ้าเราใช้ถุงขยะ Hero Eco มาช่วยเรื่องของการแยกขยะ เรายังจะช่วยลดปริมาณขยะประเภทพลาสติกลง และยังช่วยรักษ์โลกได้อีกด้วย
ส่วนในเรื่องของคุณภาพ ถุงขยะ Hero ก็ได้มีการทดสอบในเรื่องของความทนทาน และความเหนียวเพื่อการแก้ปัญหาในเรื่องของถุงขาด และรั่วขณะที่บรรจุขยะเป็นจำนวนมาก
ส่งผลให้แบรนด์ ถุงขยะ Hero มีคุณภาพที่ดีมีมาตรฐาน เหมือนกับที่ผลิตให้กับแบรนด์ชั้นนำในต่างประเทศ
นอกจากถุงขยะแบบทั่วไปแล้ว ทางบริษัทยังได้ทำการค้นคว้าและออกผลิตภัณฑ์รูปแบบอื่นๆ เพื่อเป็นทางเลือกให้กับผู้บริโภคมากขึ้น
ไม่ว่าจะเป็น
ถุงขยะที่มีหูรูด สะดวกในการมัดปากถุงด้วยเชือก เพื่อสะดวกต่อการหิ้วไปทิ้ง
ถุงขยะที่มีกลิ่นหอม เช่น กลิ่นสตรอว์เบอร์รี กลิ่นแอปเปิ้ล
ถุงขยะแบบพิเศษเพื่อใส่ของหนัก
ถุงย่อยสลายประเภทต่างๆ เพื่อตอบโจทย์การอนุรักษ์สิ่งแวดล้อม เป็นต้น
ถ้าใครกำลังเลือกซื้อถุงขยะ และเลือกไม่ถูกว่าถุงขยะยี่ห้อไหนดี
ถุงขยะแบรนด์ Hero ก็น่าจะเป็นหนึ่งในตัวเลือกที่น่าสนใจ 
เพราะนอกจากจะมั่นใจกับมาตรฐานระดับโลกแล้ว
ยังได้เป็นส่วนหนึ่งของการรณรงค์นำผลิตภัณฑ์พลาสติกกลับมาใช้ใหม่
เพื่อลดปัญหาขยะพลาสติกด้วย..